Om genealogiese en biografiese besonderhede uit die tydperk van die Verenigde Oos- Indie se Kompanjie se bewind aan die Kaap te bekom is in die meeste gevalle 'n moeisame en tydrowende taak. Daarom is dit noodsaaklik dat die navorser vertroud sal wees met die bronne en 'n redelik goeie idee sal hê in watter dokumentereekse moontlik inligting opgesluit sal wees. Die doel van hierdie artikel is om to probeer aan- dui waar genealogiese inligting in die verskillende argiefgroepe uit die Kompanjiesperiode wat in die Kaapse Argiefbewaarplek gehuisves word, aangetref kan word.
Aan die einde van die artikel verskyn 'n volledige lys van die bronne wat geraadpleeg kan word. Hier word volstaan met 'n kort bespreking van die belangrikste dokumente- reekse binne elkc argiefgroep.
Dit is 'n baie belangrike groep wat 'n rykdom van inligting bevat, maar ongelukkig is dit baie onvolledig, veral wat die sewentiende eeu betref. Die opgaafrolle is jaarliks opgestel, en bevat benewens die name van die Kaapse vryburgers, ook 'n volledige opgawe van hulle besittings.
Die belangrikste bande in hierdie groep is die monsterrolle van vryburgers en Kompanjiesamptenare aan die Kaap. Dit bevat die name van alle amptenare, asook die vryburgers en hulle vrouens wat die betrokke jaar aan die Kaap aan- wesig was. Band VC 39 bevat, benewens die monsterrolle vir die tydperk tot 1700, ook nog afskrifte van die vry- en grondbriewe wat gedurende die eerste jare aan die Kaap uitgereik is, en 'n naamlys van alle persone wat in die Fort oorlede is van 1655 tot 1670. Band VC 56 bevat weer 'n alfabetiese naamlys van alle persone wat van 1718 to 1791 hulle vrybriewe van die Kamer Zeeland ontvang het.